تورکیه، بیرلشمیش عرب امیرلیکلری خاریجی ایشلر باخانی عبدالله بن زاید آل نهیانا سرت تپکی گؤستردی.
خاریجی ایشلر باخانلیغی سؤزچوسو حامی آکسوی، تورکیه، ایران و ایسراییلین بؤلگه‌ده سالدیرقان بیر توتوم سرگیله‌یرک عرب اؤلکه‌لرینه تهدید یاراتدیغینی دئین آل نهیانین هانسی دایره‌لره خیدمت ائتدیگینین یاخشی بیلیندیگینی سؤیله‌دی.
آکسوی، بو ایفاده‌لری ایشلتدی:
"عرب دونیاسی ایله مستثنی تاریخی و بشری باغلاری اولان تورکیه‌نین قارداش عرب اؤلکه‌لرینین گکوونلیک و ثابیتلیینه وئردیگی اؤنم و قدس باشدا اولماقلا اسلام دونیاسینین اورتاق ایشلرینه وئردیگی گوج‌لو دستک هر کس طرفیندن بیلینمکده‌دیر. تورکیه‌نین سوریه‌نین سیاسی بیرلیگینین و تورپاق بوتؤولویونون قورونماسینا وئردیگی دستک، بو اؤلکه‌ده قالیجی باریش و ثابیتلیگین تامین اولونماسی اوچون اورتایا قویدوغو چابالار و قوناق ائتدیگی ۳.۵ میلیون‌دان چوخ سوریه‌لی قارداشی اوچون اوزرینه گؤتوردویو مسئولیت ده اورتادادیر. تورک سلاح‌لی گوج‌لرینین عفرینه قارشی عملیاتی ایسه اؤلکه‌میزه قارشی ترور تهدیدینی آرادان قالدیرماق مقصدیله حیاتا گئچیریلمیش‌دیر".
بونا باخمایاراق، بیرلشمیش عرب امیرلیکلری خاریجی ایشلر باخانینین، تورکیه‌نین سوریه‌یه مداخیله ائتدیگینه و عرب دونیاسی اوچون بیر تهدید یاراتدیغینا دایر آچیقلاماسینی آنلامانین و یاخشی نیتله باغداشدیرمانین مومکون اولمادیغینی بیلدیر‌ن آکسوی،
"اساسا بیر مدت‌دیر کی، تاریخیمیزه و عرب دونیاسی ایلیشکی‌لریمیزه یؤنه‌لیک قارالاما کاراکترلی بیانلاری ایله بیرلشمیش عرب امیرلیکلری یئتکیلیلرینین هانسی دایره‌لره خیدمت ائتمه‌یه چالیشدیقلاری دا یاخشی بیلینمکده‌دیر" دئدی.
حامی آکسوی، بؤلگه‌نین ایچیندن گئچدیگی حساس دؤورده ائدیلمه‌سی لازیم اولانین، "اورتاق بیر طالعی پایلاشان دوست و قارداش خالقلار آراسین‌دا نیفاق توخوملاری اکمک دئییل، بؤلگه پروبلئملرین دایانیشما ایچینده ییه‌له‌نمه‌سی و هر بیر اؤلکه‌نین بو پروبلئملرین حل اولونماسی اوچون اشتراک ائتمه ایراده‌سینی گؤسترمه‌سی" اولدوغونو وورغولادی.
